stanford-oval/wikipedia huggingface dataset:
הארי פוטר והשיטה הרציונלית
עלילה

בניגוד לעלילה המקורית מאת ג'יי קיי רולינג, שבה הארי פוטר היתום גדל בביתם של משפחת דרסלי המתעללת, הארי ג'יימס פוטר־אֶוואנְס־ורס הוא בנם המאומץ של המדען פרופסור מייקל ורס־אוואנס, המלמד באוקספורד, ואשתו פטוניה אוואנס־ורס (פטוניה דרסלי בספר המקורי), דודתו הביולוגית של הארי. הארי הוא ילד מחונן, בעל השכלה רחבה באופן יוצא מגדר הרגיל במדעים מדויקים ובחשיבה מדעית ומחונך לחשיבה מדעית ורציונלית, לפני שהוא מגלה שהוא קוסם ונוסע לבית הספר הוגוורטס.
הארי מתחיל לחקור את הקסם בעזרת השיטה המדעית, ולהתחרות בהרמיוני גריינג'ר שהופכת לידידתו ויריבתו. הארי מגלה שקסם הוא תכונה שהורכבה על גבי המציאות בכוונה תחילה. לאחר שקדמוני הקוסמים כמעט הביאו עצמם לכלל שואה בשל שימוש לא מרוסן בקסם, נבנו מגבלות מסוימות לרסן שימוש בקסם הרסני. הארי מצליח במאמץ רב לפתח מספר קסמים חדשים, המבוססים על השכלתו במדעים מדויקים, וכך מבצע כמה קסמים שנחשבו בלתי אפשריים.
לעומת הספר המקורי, בספר הזה הארי פוטר הוא תלמיד ברייבנקלו, יחד עם הרמיוני. אין להארי בספר חברות עם רון ויזלי אולם הוא חבר טוב של נוויל לונגבוטום ודראקו מאלפוי ואינו מכיר כלל אישית את לונה לאבגוד (מלבד נבואותיה בהפקפקן). הארי אינו בוטח באלבוס דמבלדור והיחס שלו כלפיו משתנה לאורך העלילה. לעומת זאת, הארי מעריץ את פרופסור קווירל, שמלמד אותו על קסם ופוליטיקה של קסם הרבה יותר מהרמזים המבלבלים שדמבלדור מפזר. ככל שהארי נקשר יותר למורהו הנערץ, הוא מתעלם מיותר נתונים מחשידים, ולבסוף נלכד ברשתו של קווירל, שהוא למעשה וולדמורט בתחפושת.
הספר מתאר את עולם הקוסמים של בריטניה כמערכת פוליטית מסובכת, יותר מאשר בספרי הארי פוטר המקוריים. בעניינים הפוליטיים הארי עומד לרוב לצידו של פרופסור קווירל, אך אינו מודע לכך שהוא מובל על ידי לורד וולדמורט. הארי גם משתתף בפעילויות קרב שקווירל מעביר במהלך השנה. בשלב מסוים גורם קווירל למותה של הרמיוני, חברתו הטובה של הארי, על מנת להגדיל את השפעתו על הארי ולנטרל את השפעתה המיטיבה של הרמיוני עליו.
הסיפור מסתיים בבכך שהארי כולא את וולדמורט ומחזיר את הרמיוני לחיים, אך דמבלדור נתקע מחוץ לזמן, לשם הוא מועבר דרך הראי של ינפתא. הארי יורש את חפצי הקסם וחלק מתפקידיו של דמבלדור ולומד שיש נבואה שהוא יקרע לגזרים את הכוכבים ועליו למצוא דרך להציל את כל היצורים התבוניים כשזה יקרה. הספר לא מתאר את התקיימות הנבואה או את פעולותיו של הארי לגביה.
הסיפור מתרחש במשך שנה אחת, המקבילה לפרק הזמן של ההתרחשות בספר הראשון בסדרה המקורית מאת ג'יי קיי רולינג, אך מכיל בתוכו את רוב מרכיבי העלילה החשובים מהסדרה המקורית: מציאת אבן החכמים (כמו בספר הארי פוטר ואבן החכמים), גילוי חדר הסודות (כמו בספר הארי פוטר וחדר הסודות), גילוי הסיפור מאחורי סיריוס בלק ופיטר פטיגרו (כמו בספר הארי פוטר והאסיר מאזקבאן), שובו של וולדמורט (כמו בספר הארי פוטר וגביע האש), מותו (בערך) של דמבלדור (כמו בספר הארי פוטר והנסיך חצוי הדם), הבסת וולדמורט (כמו בספר הארי פוטר ואוצרות המוות) ובסוף השנה הארי והרמיוני אף עתידים לגשת לבחינות הבגרות, והארי נלחם בוולדמורט ובתומכיו (כמו בספר הארי פוטר ומסדר עוף החול).
פרסום וביקורות

כבר בתחילתו נכתבה ביקורת חיובית על הסיפור על ידי סופר המדע הבדיוני דייוויד ברין. על פי המגזין The Atlantic הסיפור "גרם להמולה בקהילת הפאנפיק, ומשך גינויים ושבחים כאחד".
דמותו של הארי פוטר בספר תוארה על ידי המגזין Vice כ"ספּוֹק-רייבנקלו מיניאטורי עם חיבה לחשיבה דדוקטיבית". על פי חוות הדעת בעיתון Hindustan Times הספר הוא "סיפורו של האדם החושב על קסם וגבורה", והקונפליקט בין טוב ורע מתואר כקרב בין ידע ובערות.
תרגום לעברית

הספר תורגם לעברית על ידי קהילת רציונליות ישראל, בשיתוף פעולה בעזרת האינטרנט דרך השירות Google Docs. כל הפרקים זמינים לקריאה באתר. לקהילת המעריצים של הספר יש קבוצה ברשת החברתית פייסבוק. הקהילה יזמה הדפסה באיכות גבוהה של הסדרה, תוך הקפדה על כך שלא יופקו רווחים על מנת לעמוד בחוקי זכויות היוצרים, ובהתאם לרצונו של יודקובסקי. 2,000 עמודי הספר חולקו לשישה כרכים והודפסו במספר הדפסות מרוכזות: בהדפסה הראשונה הוזמנו מראש והודפסו 550 סטים, בהדפסה השנייה הודפסו עוד 730, בהדפסה השלישית עוד 500 ובהדפסה הרביעית עוד 500 ומאז נוספו הרבה הדפסות קטנות של 50-100 ספרים.
לספר יצא פודקאסט בעברית המוגש על ידי דביר שדה שבו פעם בשבוע מקליטים כפרק מהסדרה, הפודקאסט זכה לפריצת השנה לשנת 2022 באתר Geektime.
לספר נכתב המשך בעברית על ידי ישראל כהן המתאר את שנתו השנייה של הארי פוטר. ספר ההמשך גם הוא עוסק בעניינים מדעיים שונים ובשאלות מוסריות. בספר ההמשך הארי והרמיוני, שכבר סיימו את מבחני הבגרות לקוסמים, מתמקדים בשמירה על אבן החכמים, בעוד אויביהם רוקמים תככים להקים באמצעותה את אדון האופל, ומאלפוי מחפש לנקום את מות אביו. כמו הסדרה המקורית גם בספר זה כלולים מוטיבים מהעלילה המקורית של הארי פוטר, כמו גמדוני הבית, וביקורת מוסווית על הסדרה המקורית. הספר מסתיים בנצחון מוחלט על אדון האופל, ובהגשמת הנבואה שהארי עתיד לקרוע את כוכבי הרקיע לגזרים. ספר ההמשך פרוס לאורך שלושה חלקים.
הערות שוליים

↑  Miller, James (2012). Singularity Rising. ISBN 978-1936661657.
↑  Baude, Will (14 במרץ 2015). "Harry Potter and the Methods of Rationality is complete, and it is excellent". The Washington Post. נבדק ב-23 בדצמבר 2015. {{cite news}}:  (עזרה)
↑  "More Info". Harry Potter and the Methods of Rationality (באנגלית אמריקאית). 2012-02-07. נבדק ב-2018-05-30.
1 2  הארי פוטר והשיטה הרציונלית, באתר רציונליות ישראל
↑  David Brin, CONTRARY BRIN: A secret of college life... plus controversies and science!, CONTRARY BRIN, ‏2010-06-21
↑  Snyder, Daniel D. "'Harry Potter' and the Key to Immortality". The Atlantic (באנגלית אמריקאית). נבדק ב-2018-05-30.
↑  "A Harry Potter story you haven't read". hindustantimes.com (באנגלית). 2015-10-17. נבדק ב-2018-05-30.
↑   הארי פוטר והשיטה הרציונלית - הקהילה, ברשת החברתית פייסבוק
↑  הארי פוטר והשיטה הרציונלית - הקהילה
↑  הפודקאסט "הארי פוטר והשיטה הרציונלית" זוכה לפריצת השנה לשנת 2022
↑  הפודקאסט "הארי פוטר והשיטה הרציונלית"
↑  המשך לשיטה הרציונלית, נכתב על ידי ישראל כהן, באתר רציונליות ישראל
הגרסה העברית המודפסת של הפאנפיק "הארי פוטר והשיטה הרציונלית", 2020
עונת 2021/2022 בליגת העל הרוסית בכדורגל

| --- | --- |

 תקופת התחרות:  23 ביולי 2021 – 22 במאי 2022 (304 ימים)
 מספר משתתפות:  16
 הזוכה:  זניט סנקט פטרבורג
 מספר משחקים:  217
 מספר שערים:  587 (2.71 בממוצע למשחק)
 מספר צופים:  1,379,070 (6,355 בממוצע למשחק)
 מלך השערים:  רוסיה גמיד אגלארוב (18)
 → 2020/20212023/2022 ←
עונת 2021/2022 בליגת העל הרוסית בכדורגל היא העונה ה-30 ברציפות של הליגה הבכירה במערך הליגות בכדורגל ברוסיה והעונה העשירית של הפרמייר ליג הרוסי, המאורגנת על פי מערך "סתיו-אביב", בהתאמה עם הליגות במערב אירופה. נותנת החסות הייתה בנק טינקוף.
בשל המשך השפעות מגפת הקורונה ברוסיה ובייחוד בעקבות עליית התחלואה בשל התפשטות זן דלתא, הוטלו מגבלות מחודשות על התקהלות במיוחד כלפי לא מחוסנים, מסיבה זו משחק הפתיחה של המחזור הראשון בין רוסטוב לדינמו ברוסטוב ארנה, ב־23 ביולי 2021, נערך ללא נוכחות קהל צופים ביציעים. הוחלט כי המגבלה על כמות צופים תישאר בעינה עד סוף שנת 2021. עם זאת, בספטמבר 2021 (לקראת מחזור 7) המועדונים הגיעו לפשרה עם רגולטור התברואה הממשלתי לאפשר להכניס עד 30% מתכולת האצטדיונים. עם זאת, באוקטובר 2021 הוכרז על הטלת מגבלות חדשות לאור עלייה במקרי קורונה והוחלט על קיום משחקים ללא קהל בחודשים אוקטובר-נובמבר 2021 בייחוד במוסקבה ובפרבריה. בנובמבר 2021 הוחזר הקהל לאצטדיון בתנאי שהצופים יציגו קוד QR המוכיח כי הם מחוסנים מפני קורונה (בדומה לתו הירוק בישראל). כלל ההגבלות הורדו בפברואר 2022, עם חזרת הליגה מהפוגת החורף.
אצטדיונים וקבוצות העונה > קבוצות הליגה

| שם הקבוצה | אצטדיון | תכולה | בעלות | חסות |
| --- | --- | --- | --- | --- |
| אחמט גרוזני | אחמט ארנה | 30,597 | ממשלת רפובליקת צ'צ'ניה, קרן אחמט קדירוב | SAT&Co |
| דינמו מוסקבה | VTB ארנה | 26,121 | VTB | VTB |
| זניט | גזפרום ארנה | 67,800 | גזפרום | גזפרום נפט, גזפרומבנק, Metalloinvest, רוסטלקום, Winline |
| חימקי | ארנה חימקי | 18,000 | ממשלת מחוז מוסקבה | דואר רוסיה, Madiyo Dekna, Aqualife, סוכנות ההימורים Pari Match |
| לוקומוטיב מוסקבה | RZD ארנה | 27,320 | RZD | RZD |
| ספרטק מוסקבה | אוטקריטיה ארנה | 45,360 | לאוניד פדון, לוקאויל | IFD Kapital Group |
| צסק"א מוסקבה | VEB ארנה | 30,457 | יבגני גינר, Blucastle Enterprises | רוס-סטי, אירופלוט, "מסוקי רוסיה", CROC, EKA |
| קרסנודאר | קרסנודאר | 34,089 | סרגיי גליצקי | Home Credit&Finance Bank, Constell Group |
| רובין קאזאן | קאזאן ארנה | 45,379 | TAIF-NK | ניז'נקמנסקנפטחים, קאזאנאורגסינתז |
| רוסטוב | רוסטוב ארנה | 43,472 | ממשלת מחוז רוסטוב | Pari-Match, Sovkom Bank |
| סוצ'י | אצטדיון פישט | 44,287 | SMP Racing | גזפרום בנק |
| אורל | יקטרינבורג ארנה | 35,696 | ממשלת מחוז סברדלובסק | TMK |
| אופה | אצטדיון נפטיאניק | 15,000 | ממשלת בשקורטוסטן | גזפרום נפטכים סלבאט, Betboom |
| ארסנל טולה | אצטדיון ארסנל טולה | 19,241 | ממשלת מחוז טולה | רוסטך |
| קריליה סובייטוב סמרה | סולידרנוסט ארנה | 44,918 | ממשלת מחוז סמרה | בנק סולידרנוסט |
| ניז'ני נובגורוד | ניז'ני נובגורוד | 44,899 | ממשלת מחוז ניז'ני נובגורוד | TNS Energo, ניז'גורודץ (NN Motors), גזפרום טרנסגז קאזאן |
תקנון > פורמט

אליפות רוסיה 2021/2022 נערכת על פי העיקרון "אחד עם כל אחד" בשני מחזורים במגרש הביתי ובאצטדיון היריבה. קבוצות של מועדונים שתפסו את המקומות 15 ו-16 בדירוג הסופי של אליפות 2021/2022 יודחו לאליפות ליגת הכדורגל הלאומית לאחר ביצוע הליך הדחת מועדונים מהפרמייר ליג. הקבוצות שתפסו את המקומות ה-13 וה-14 משחקות שני משחקי פלייאוף (בית וחוץ) עם קבוצות אליפות ליגת הכדורגל הלאומית 2020/2021, שתפסו את המקומות 3 ו-4 בהתאמה. המנצחת במשחקי הפלייאוף היא הקבוצה שמבקיעה הכי הרבה שערים בשני משחקים, ואם מספר השערים שווה, הקבוצה שמבקיעה הכי הרבה שערי חוץ מנצחת. במקרה שהקבוצות מבקיעות מספר שווה של שערי בית וחוץ, אז לאחר המשחק השני, נערכות שני מחציות נוספות של 15 דקות כל אחת. אם שתי הקבוצות יבקיעו מספר שווה של שערים במהלך ההארכה, הקבוצה האורחת תהיה המנצחת. אם לא הובקעו שערים בתוספת הזמן, המנצח ייקבע על פי בעיטות מהנקודה הלבנה בהתאם לכללי המשחק.
הקבוצות שתפסו את המקום הראשון והשני באליפות ליגת הכדורגל הלאומית בתום עונת 2021/2022 זוכות להשתתף באליפות רוסיה בעונת 2022/2023.
במקביל, על המועדונים, על פי הנוהל שנקבע, להגיש בקשה להליך הרישוי להשתתפות בתחרויות העונה הבאה עוד לפני סיום ההליך הנוכחי. אם אחת הקבוצות שתפסה את המקומות ה-13 וה 14 באליפות לא מגישה בקשה כזו, קבוצה כזו מאבדת את מקומה בליגת העל וקבוצת אחרת שסיימה את האליפות באזור הפלייאוף שומרת אוטומטית על מקומה בליגת העל. הליגות והפלייאוף להעפלה לליגת העל מתקיימים בין הקבוצות שתפסו את המקומות 3 ו-4 באליפות ליגת הכדורגל הלאומית. אם אחת מקבוצות הליגה הלאומית שקיבלה את הזכות להשתתף בפלייאוף לא מגישה בקשה לרישוי, הקבוצה שתפסה את המקום ה-13 בליגת העל פטורה מהשתתפות בפלייאוף ושומרת על מקומה בפרמייר ליג והפלייאוף משוחק רק בין הקבוצה במקום ה-14 בפרמייר ליג עם קבוצת אחרת מהליגה הלאומית, להעפלה לפלייאוף. במקרה שרק שני מועדונים מתוך ארבעת המשתתפים בפלייאוף הגישו בקשה לרישוי, הפלייאוף לא יתקיים.
אם קבוצה פרשה מהאליפות במהלך העונה, היא כלולה במספר הקבוצות שעוזבות את ליגת העל ישירות (אם הקבוצה משחקת לפחות 50% מהמשחקים בזמן פרישתה, במשחקים שנותרו לה מיוחסות לה תבוסות טכניות, אם הקבוצה שיחקה פחות מ-50% משחקים, תוצאות המשחקים שכבר נערכו מבוטלות) ואינה נכללת ברשימת המשתתפות באליפות ובעונה הבאה. בהיסטוריה של אליפות רוסיה (בליגת העל ובפרמייר ליג), לא היו מקרים של פרישת קבוצות במהלך העונה.
הסופר קאפ הרוסי

משחק הסופר קאפ הרוסי 2021 הפגיש בין אלופת רוסיה 2020/2021 ומחזיקת הגביע הרוסי בכדורגל 2020/2021 ונערך ב-17 ביולי 2021. עבור לוקומוטיב זו ההשתתפות התשיעית שלה בטורניר (והחמישית מאז 2017), כשהיא זכתה שלוש פעמים (2003, 2005, 2019). לזניט זו השתתפות תשיעית גם כן, אך היא זכתה חמש פעמים (2008, 2011, 2015, 2016, 2020). הסופר קאפ היה השלישי ברציפות שמשתתפות בו זניט ולוקומוטיב.
זניט זכתה באליפות 2020/2021 בעקבות ניצחון 6:1 על לוקומוטיב ובכך הבטיחה השתתפות בסופר קאפ. לוקומוטיב עשתה זאת לאחר שגברה בתוצאה 3:1 במשחק גמר הגביע הרוסי בכדורגל 2020/2021 על קריליה סובייטוב סמרה.
במשחק, זניט ניצחה את לוקומוטיב והשיגה זכייה ששית במספר בסופרקאפ. לסרגיי סמאק זה היה תואר ששי כמאמן; לארטיום דזיובה זה היה תואר עשירי בקריירה ותואר תשיעי עם זניט.
הסופר קאפ הרוסי > מהלך המשחק

המחצית הראשונה הסתיימה בתוצאה 1–0 לטובת זניט. את השער לתכולים כבש בדקה 26 דאלר קוזיאייב, שניצל טעות בהגנת לוקומוטיב. ברוב המחצית הראשונה שתי הקבוצות התבססו על כדורים ארוכים להתקפה ומיעטו להגיע למצבי הבקעה. במחצית השנייה הקבוצות הגיעו ליותר מצבי הבקעה, עם יתרון משמעותי לזניט בבעיטות לשער. בדקה 57 זניט שוב ניצלה טעות בהגנת לוקומוטיב, ונדל מסר לסרדאר אזמון, כשפבלו נאסימנטו קסטרו לא הצליח לבלום את המסירה ואזמון נותר לבדו מול גילרמה כדי להבקיע את השער. בדקה 82 זניט שוב ניצלה טעויות בהגנה, הפעם מבעיטה לא מוצלחת של גילרמה שהעניקה לאלכסנדר ירוחין בעיטה מול שער ריק שהבטיחה שער שלישי לזניט וזכייה בטורניר.
הסופר קאפ הרוסי > הרכבים

| --- | --- |
              זניט סנקט פטרבורג :               לוקומוטיב מוסקבה 
| --- | --- |
הסופר קאפ הרוסי > סטטיסטיקה

|  | זניט | לוקומוטיב |
| --- | --- | --- |
| שערים | 3 | 0 |
| בעיטות | 16 | 18 |
| בעיטות למסגרת | 5 | 2 |
| בעיטות קרן | 6 | 8 |
| עבירות | 6 | 8 |
| נבדלים | 2 | 3 |
| החזקת כדור | 44% | 56% |
| כרטיסים צהובים | 2 | 1 |
שחקנים זרים

לכל מועדון הותר לרשום 8 שחקנים זרים, לכל היותר. נערכו דיונים ערים להסרת המגבלה על רישום שחקנים זרים, אך בפועל שינוי זה יוכנס רק לקראת עונת 2023/2024.
שחקנים זרים > רשימה

רשימת הזרים הרשומים בכל מועדון נכון לינואר 2022.
| מועדון | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| ארסנל | שוודיה אקסל ביורנסטרום | גאורגיה זוריקו דוויטאשווילי | זמביה קינגס קאנגווה | זמביה אוואנס קאנגווה | בולגריה גאורגי קוסטדינוב | סרביה אורוש רדאקוביץ' | רומניה אלכסנדרו טודוריה | סרביה גוראן צ'אושיץ' |
| אחמט | קוסובו ברנרד ברישה | סרביה מירוסלב בוגוסאבאץ | קרואטיה זוראן ניז'יץ' | בורקינה פאסו מוחמד קונאטה | אוקראינה ארטיום פוליארוס | רומניה גבריאל יאנקו |  |  |
| דינמו | פרגוואי פביאן בלבואנה | אורוגוואי גיירמו וארלה | פולין סבסטיאן שימאנסקי | אורוגוואי דייגו לסקאלט | קרואטיה ניקולה מורו | קמרון קלינטון נ’ז'י | אוקראינה איוואן אורדץ |  |
| זניט | איראן סרדאר אזמון | קולומביה וילמר בריוס | ברזיל וונדל | ברזיל קלאודיניו | קרואטיה דיאן לוברן | ברזיל מלקום | אוקראינה יארוסלב רקיצקי | ברזיל דוגלאס סנטוס |
| קרסנודר | הולנד טוני ויליינה | צרפת רמי קאבלה | ברזיל קאיו | שוודיה ויקטור קלאסון | קולומביה ג'ון קורדובה | פולין גז'גוז' קריכוביאק | אקוודור כריסטיאן רמירס | סרביה אורוש ספאיץ' |
| קריליה | אלג'יר מהדי זפאן | אוקראינה דמיטרו איוואניסניה | עיראק האדי ספהא |  |  |  |  |  |
| לוקומוטיב | צרפת אלקסיס בקה בקה | קרואטיה טין ידוואי | גינאה פרנסואה קמאנו | פולין מאציי ריבוס | כף ורדה זה לואיש | ברזיל מורילו סרקיירה | ברזיל פבלו נסימנטו |  |
| נ. נובגורוד | אלבניה בקים בליאי | הונגריה אקוש קצ'קש | ארגנטינה לוקאס מסוארו | סרביה איוואן מילאדינוביץ' | קנדה ריצ'לורד אנין | צרפת פטרוס בומאל |  |  |
| רוסטוב | שוודיה פונטוס אלמקוויסט | אנגולה באשטוש | שוודיה ארמין גיגוביץ' | יפן קנטו האשימוטו | גמביה עלי סואו | מקדוניה דוד טושבסקי | בוסניה והרצגובינה דניס האדז'יקאדוניץ' |  |
| רובין | דנמרק אוליבר אבילדגור | קרואטיה סילביה בגיץ' | שווייץ דארקו יבטיץ' | קוריאה הדרומית הוואן אין בום | מונטנגרו סיאד האקשבאנוביץ' | תוניסיה מונסטאר טלבי | קרואטיה פיליפ אורמוביץ' | דנמרק אנדרס דרייר |
| סוצ'י | חוף השנהב אנגבן ויקטוריין | קרואטיה מתאו באראץ' | קרואטיה מרקו דוגאנז'יץ' | ברזיל רודריגו | אקוודור כריסטיאן נובואה | בולגריה איוולין פופוב |  |  |
| ספרטק | ברזיל איירטון לוקאס | צרפת סמואל ז'יגו | הולנד יוריט הנדריקס | שוודיה ג'ורדן לארסון | ניגריה ויקטור מוזס | ארגנטינה אסקיאל פונסה | הולנד קווינסי פרומס |  |
| אורל | פולין רפאל אוגוסטיניאק | רומניה אריק ביקפאלבי | גאורגיה לוקה גאגנידזה | קוסובו אילדרן איברהימי | סרביה ברנקו יוביצ'יץ' | אוקראינה דניס קולאקוב | קרואטיה דניאל מישקיץ' |  |
| אופה | אוסטריה מוריץ באואר | בורונדי פארפה ביזוזה | סלובניה בויאן יוקיץ' | אנגולה אגאש קסינטורה | סרביה נמאניה מילטיץ' | קרואטיה פיליפ מרזליאק | גאורגיה ג'מאל טאבידזה | אוזבקיסטן אוסטון אורונוב |
| חימקי | שוודיה פיליפ דאגרסטול | ניגריה בריאן אידובו | שווייץ כמאל אדמי | שוודיה בסארד סאבוביץ' | חוף השנהב סנין סבאי | סלובניה דושאן סטוינוביץ' |  |  |
| צסק"א | סלובניה יאקה ביול | קרואטיה כריסטיאן ביסטרוביץ' | נורווגיה אמיל בוהינן |  |  |  |  |  |

נכון ל־20 בדצמבר 2021. מקור: РПЛ
שחקנים זרים > פגרת החורף

שחקנים זרים שהוחתמו/שוחררו מדצמבר 2021 עד פברואר 2022.
שחקנים זרים > פגרת החורף > שחקנים שהוחתמו

| מועדון | 1 | 2 |
| --- | --- | --- |
| ספרטק מוסקבה | ג'מייקה שמאר ניקולסון | גרמניה לאון קלאסן |
| קרסנודאר | נורווגיה אריק בוטהיים |  |
| רוסטוב | נורווגיה מגנוס קנודסן |  |
| לוקומוטיב מוסקבה | אוקראינה מארק ממפאסי |  |

מקור: הפרמייר ליגה הרוסית
חלון ההעברות > קיץ

חלון ההעברות נמשך מה־28 ביוני עד 7 בספטמבר 2021.
הוצאות מועדוני הליגה בחלון ההעברות בקיץ:
לוקומוטיב — 30,2 מיליון יורו
קרסנודאר — 27,1 מיליון
זניט — 17,25 מיליון
רובין — 14,4 מיליון
דינמו — 13,5 מיליון
ספרטק — 7,5 מיליון
סוצ'י — 5,65 מיליון
רוסטוב — 3,7 מיליון
קריליה סובייטוב — 1,53 מיליון
חימקי — 0,86 מיליון
אחמט — 0,8 מיליון
אורל — 0,49 מיליון
ניז'ני נובגורוד — 0,42 מיליון
ארסנל — 0,2 מיליון
צסק"א — 0,17 מיליון
אופה — 0
חלון ההעברות > חורף

חלון ההעברות בחורף פתוח מה־26 בינואר 2022 עד 22 בפברואר אותה שנה.
הוצאות מועדוני הליגה בחלון ההעברות בחורף:
ספרטק — 13 מיליון יורו
קרסנודאר — 8 מיליון יורו
לוקומוטיב — 3 מיליון יורו
שינויים ואירועים > קבוצות

| מיקום | קבוצות שהעפילו לפרמייר-ליג |
| --- | --- |
1 : קריליה סובייטוב סמרה
2 : ניז'ני נובגורוד

| מיקום>  | קבוצות שהודחו לליגת המשנה הרוסית |
| --- | --- |
15 : רוטור וולגוגרד
16 : טמבוב
שינויים ואירועים > שינויי מאמנים

| מועדון | מאמן שפוטר | סיבת עזיבה | תקופת עזיבה | מאמן חדש | תאריך מינוי | מועדון עבר |
| --- | --- | --- | --- | --- | --- | --- |
| ספרטק | גרמניה דומניקו טדסקו | סיום חוזה | תקופת טרום העונה | פורטוגל רוי ויטוריה | 24 במאי 2021 | — |
| צסק"א | קרואטיה איוויצה אוליץ' | פיטורין | תקופת טרום העונה | רוסיה אלכסיי ברזוצקי | 16 ביוני 2021 | — |
| ניז'ני נובגורוד | רוסיה אנטון חאזוב | שימש כממלא מקום | תקופת טרום העונה | רוסיה אלכסנדר קרז'אקוב | 17 ביוני 2021 | טום טומסק |
| רוסטוב | רוסיה ואלרי קרפין | מונה לאמן את הנבחרת הלאומית | לאחר מחזור 2 | רוסיה יורי סיומין | 4 באוגוסט 2021 | — |
| אורל | רוסיה יורי מאטבייב | התפטר | לאחר מחזור 3 | רוסיה איגור שלימוב | 10 באוגוסט 2021 | — |
| ארסנל | אוקראינה דמיטרי פרפיונוב | פיטורין | לקראת מחזור 7 | מונטנגרו מיאודראג בוז'וביץ' | 3 בספטמבר 2021 | — |
| רוסטוב | רוסיה יורי סיומין | התפטר | לקראת מחזור 9 | זאור טדייב | 25 בספטמבר 2021 | קבוצת הנוער של רוסטוב |
| לוקומוטיב | סרביה מרקו ניקוליץ' | פוטר | לאחר מחזור 10 | גרמניה מרקוס גיסדול | 10 באוקטובר 2021 | קלן |
| חימקי | רוסיה איגור צ'רבצ'נקו | פוטר | לאחר מחזור 12 | רוסיה איגור יושצ'נקו | 25 באוקטובר 2021 | צוות האימון של חימקי |
| רוסטוב | רוסיה זאור טדייב | מינוי מאמן בעל רישיון PRO | לקראת מחזור 13 | רוסיה ויטאלי קפאנוב | 26 באוקטובר 2021 | — |
| חימקי | רוסיה איגור יושצ'נקו | פוטר | לקראת מחזור 15 | רוסיה איגור צ'רבצ'נקו | 19 בנובמבר 2021 | — |
| ספרטק | פורטוגל רוי ויטוריה | פיטורין | במהלך פגרת החורף | איטליה פאולו ונולי | 17 בדצמבר 2021 | — |
| קרסנודאר | בלארוס ויקטור גונצ'רנקו | פוטר | במהלך פגרת החורף | סרביה מרקו ניקוליץ' | 5 בינואר 2022 | — |
| קרסנודאר | גרמניה דניאל פארקה | עזב בשל הפלישה הרוסית לאוקראינה | לאחר מחזור 19 | רוסיה אלכסיי אנטוניוק | 2 במרץ 2022 | צוות האימון של קרסנודאר |
| לוקומוטיב | גרמניה מרקוס גיסדול | עזב בשל הפלישה הרוסית לאוקראינה | לאחר מחזור 19 | רוסיה דמיטרי לוסקוב | 2 במרץ 2022 | צוות האימון של לוקומוטיב |
| רוסטוב | רוסיה ויטאלי קפאנוב | שימש כממלא מקום | לקראת מחזור 21 | רוסיה ואלרי קרפין | 10 במרץ 2021 | נבחרת רוסיה |
| לוקומוטיב | רוסיה דמיטרי לוסקוב | שימש כממלא מקום | לקראת מחזור 24 | רוסיה זאור חאפוב | 4 באפריל 2022 | צוות האימון של לוקומוטיב |
שינויים ואירועים > אירועים

המחזור הראשון נפתח עם הגבלות רציניות על הכנסת קהל למגרשים, על רקע התפשטות זן דלתא של נגיף הקורונה, שהביא לעלייה משמעותית בתחלואה: דינמו ורוסטוב שיחקו ללא קהל ביציעים, בעוד בטטרסטן הרשויות התעקשו שלא ניתן יהיה להכניס יותר מ־500 אנשים למשחק בין ספרטק לרובין, אותו מספר אוהדים הורשה להיכנס למשחק בין קריליה סובייטוב ואחמט. לעומת זאת, במשחק בין צסק"א לאופה הורשו עד 1000 להשתתף בתנאי שיציגו אישור חיסון; המפגש בין לוקומוטיב לארסנל התקיים ללא צופים כלל ועל רקע זה, קרסנודאר השעתה את מכירת הכרטיסים למשחקה מול חימקי במחזור השני. לקראת מחזור 7 נעשה ניסיון לאפשר הכנסת קהל מחוסן ומחלים והכנסה של עד 30% מתכולת האצטדיון.
לראשונה מאז 1936, כל משחקי המחזור הראשון הסתיימו בניצחונות ללא אף משחק שהסתיים בשוויון.
במשחק המחזור השביעי בין רובין קאזאן לאורל, שהסתיים בניצחון 0:4 לרובין, שחקן רובין אנדרס דרייר הבקיע שלושער כבר במשחק הבכורה שלו והוא השחקן הראשון לעשות זאת בהיסטוריה של הליגה מאז 2001. קודם לכן, עשה זאת יבגני טיטוב בעונת 1993 שהבקיע שלושער במשחק הבכורה שלו במדי ז'מצ'וז'ינה סוצ'י, במשחק מול דינמו סטברופול, במשחק שהסתיים בתוצאה 4:2.
בעקבות הירי באוניברסיטת פרם ב־20 בספטמבר 2021, הדרבי בין ספרטק לצסק"א והמשחק בין זניט לרובין קאזאן נפתחו בדקת דומייה.
איגור אקינפייב הפך לשיאן ההופעות בליגה הרוסית עם 490 הופעות, אחרי שעקף את סרגיי איגנשביץ', שהחזיק במאזן של 489 הופעות בליגה.
זניט גברה על ספרטק בתוצאה 1–7 במחזור 12 והנחילה לה את התבוסה הגדולה ביותר שלה אי פעם באליפויות הלאומיות.
במחזור 13, ב-29 באוקטובר 2021, ארטיום דזיובה הבקיע שער בניצחון זניט 1–4 על דינמו מוסקבה ובכך הביא את מאזן השערים הכולל שלו בליגה הרוסית ל-144 והוכתר למלך השערים של כל הזמנים בליגה הרוסית, אחרי שעקף את אולג ורטניקוב עם 143 שערים.
כדורגלן סוצ'י, מתיאו קסיירה, הבקיע שער כבר בשנייה ה־79 מפתיחת המשחק בין ארסנל טולה לסוצ'י במסגרת משחק המחזור ה־13, במה שהיה לשער המהיר ביותר העונה.
בעקבות מאסר המוני של כ-400 מאוהדי צסק"א במשחק מול זניט במחזור 16, עקב הדלקת אבוקה ביציעים, אוהדי קבוצות הליגה פתחו במחאה במחזור ה-17 ויצאו מהאצטדיון באמצע משחקי הליגה על מנת לדרוש ממנהלת הליגה להוציא את המשטרה מהאצטדיונים ולאפשר למועדוני הכדורגל לאבטח בכוחות עצמם את המשחקים. זאת בשל אלימות יתר של השוטרים כלפי אוהדי הכדורגל.
התאחדות הכדורגל הרוסית החליטה לראשונה לממן אקדמיות כדורגל של מועדוני הליגה בסכום של 763 מיליון רובל רוסי בשנת 2022
בעקבות הפלישה הרוסית לאוקראינה, נאסר על הקבוצות הרוסיות להשתתף במפעלים האירופיים. בנוסף, זרים רבים עזבו את קבוצות הליגה, כשהבולטים שבהם היו המאמנים הזרים בלוקומוטיב ובקרסנודאר, אך גם שחקני מפתח כמו יארוסלב רקיצקי, גז'גוז' קריכוביאק, פבלו נאסימנטו קסטרו, אוליבר אבילגור, איוואן אורדץ, חוויצ'ה קווארצחליה, ג'ורדן לארסון ואחרים.
טבלת העונה

| # | קבוצה | מש' | נ' | ש' | ה' | ש"ח | ש"ז | נק' | הערות |
| --- | --- | --- | --- | --- | --- | --- | --- | --- | --- |
| 1 | זניט | 30 | 19 | 8 | 3 | 28 | 66 | 65 | אלופת רוסיה |
| 2 | סוצ'י | 30 | 17 | 5 | 8 | 30 | 54 | 56 | סגנית אלופה |
| 3 | דינמו | 30 | 16 | 5 | 9 | 41 | 53 | 53 | מקום שלישי |
| 4 | קרסנודאר | 30 | 14 | 8 | 8 | 30 | 42 | 50 |  |
| 5 | צסק"א | 30 | 15 | 5 | 10 | 29 | 42 | 50 |  |
| 6 | לוקומוטיב | 30 | 13 | 9 | 8 | 39 | 43 | 48 |  |
| 7 | אחמט | 30 | 13 | 3 | 14 | 38 | 36 | 42 |  |
| 8 | קריליה | 30 | 12 | 4 | 13 | 36 | 39 | 41 |  |
| 9 | רוסטוב | 30 | 10 | 8 | 12 | 51 | 47 | 41 |  |
| 10 | ספרטק | 30 | 10 | 8 | 12 | 41 | 37 | 38 |  |
| 11 | ניז'ני נובגורוד | 30 | 8 | 9 | 13 | 39 | 26 | 33 |  |
| 12 | אורל | 30 | 8 | 9 | 13 | 35 | 27 | 33 |  |
| 13 | חימקי | 30 | 7 | 11 | 12 | 47 | 34 | 32 | התמודדות בפלייאוף הישרדות בליגת העל |
| 14 | אופה | 30 | 6 | 12 | 12 | 40 | 29 | 30 | התמודדות בפלייאוף הישרדות בליגת העל |
| 15 | רובין | 30 | 8 | 5 | 17 | 59 | 34 | 29 | הדחה ישירה לליגה הלאומית |
| 16 | ארסנל | 30 | 5 | 8 | 17 | 59 | 30 | 23 | הדחה ישירה לליגה הלאומית |
מקור: אתר ליגת העל הרוסית; עודכן ב־29 במאי 2022